Legal Document

Category: 355

Text:
16. ΑΠΟΦΑΣΙΣ ΥΠΟΥΡΓΟΥ ΑΠΑΣΧΟΛΗΣΕΩΣ Αριθ. 744/Φ. 301 της 20/22 Ιουλ. 1974 (ΦΕΚ Β΄734) Περί αναστολής εφαρμογής των διατάξεων του Νόμ. 3239/55 «περί τρόπου ρυθμίσεως των Συλλογικών Διαφορών Εργασίας κλπ.». Έχοντες υπ’ όψει: 1.Τας διατάξεις των άρθρ. 12 και 14 του Α.Ν. 398/1968 «περί Πολιτικής Σχεδιάσεως Εκτάκτου Ανάγκης». 2.Την υπ’ αριθ. 14711/20 Ιουλ. 1974 απόφασιν του Πρωθυπουργού, αποφασίζομεν: Ι.(Αναστέλλομεν, καθ’ άπασαν την Επικράτειαν την εφαρμογήν των διατάξεων του Νόμ. 3239/55 «περί τρόπου ρυθμίσεως των Συλλογικών Διαφορών Εργασίας κλπ.» και των συμπληρωσάντων και τροποποιησάντων τούτων μεταγενεστέρων Ν.Δ/των, ως και των Α.Ν. 435/68 «περί του καθορισμού ελαχίστων ορίων μισθών κατηγοριών τινων μισθωτών» και Ν.Δ. 1198/72 «περί του τρόπου ρυθμίσεως των όρων αμοιβής του επί σχέσει εργασίας ιδιωτικού δικαίου προσωπικού του Δημοσίου, Ν.Π.Δ.Δ. και Ο.Τ.Α.» εξαιρέσει των τοιούτων: α.Των άρθρ. 3, 5 (παρ. 2), 6, 21, 25, 28 έως και 32 και 37 έως και 39 του Νόμ. 3239/55. β.Των άρθρ. 4, 9 και 16 του Ν.Δ. 186/69 και γ.Των άρθρ. 6 και 7 του Ν.Δ. 1198/72.) Σελ. 146,18(β) Τεύχος 543 – Σελ. 64 Η αναστολή της παρ. Ι ήρθη δια της υπ’ αριθ. 35363/1974 αποφάσεως (κατωτ. αριθ. 18) ΙΙ.Μέχρι της, κατά την διαδικασίαν του άρθρ. 14 του Α.Ν. 398/68 τροποποιήσεώς των, εξακολουθούν εφαρμοζόμεναι αι κατά την δημοσίευσιν της παρούσης ισχύουσαι υπουργικαί αποφάσεις, Συλλογικαί Συμβάσεις Εργασίας και αποφάσεις διαιτησίας, διεπόμεναι κατά τα λοιπά υπό των κατά τ’ ανωτέρω, εν παρ. 1 της παρούσης διατηρουμένων εν ισχύϊ διατάξεων. Η παρούσα δημοσιευθήτω δια της Εφημερίδος της Κυβερνήσεως.